da en da nl ca da da de es da da da da da da da da da da da da da sv da da da da da da de da nb da ru da en en en en en en da da fr da fr zh da da da da da da da de da da da da da da da da da da da da da nl da en da da es nl da
Bog & idé kårer Årets Spil 2022 | Bog & idé
20.9.2022 08:45:00 CEST | Bog & idé
For 12. år i træk har familier over hele landet været med til at teste og kåre Årets Spil i Bog & idé i fire forskellige kategorier. I 2022 er det fælles for alle fire vindere, at det er velkendte spil i nye formater, der er de mest populære.
Ens for årets vinderspil er, at de er nye versioner af allerede velkendte spil. ”Årets vindere er alle sikre hits i nye forklædninger, da forgængerne er tidligere vindere af de forskellige kategorier. Det giver os en indikation af, at danskerne søger de gamle favoritter, men de er også klar til nyheder, der udfordrer og bygger ovenpå det, vi allerede kender,” fortsætter Martin Kærgaard.
I familiekategorien har testfamilierne kåret ’Partners Duo’ som vinderen. Spillet er det nyeste i rækken af Partners spil – det strategiske ludo, hvor man skal have alle sine brikker i mål før modstanderen. Det originale ’Partners’ har tidligere vundet årets familiespil i 2013, ligesom efterfølgeren ’Partners+’ vandt i samme kategori i 2018. Der er ingen tvivl om, danskerne elsker Partners spillene, og med ’Partners Duo’ er det nu muligt at snuppe en omgang af det populære brætspil, selvom man kun er to spillere.
Vinderen i børnekategorien er en gammel kending, nemlig ’Coco Crazy’, der har eksisteret siden 1992, men som blev genudgivet i 2021. Det populære huske- og gættespil henvender sig med sine simple regler også til de helt små børn. Og det gælder om at holde hovedet koldt og ikke blive alt for rundtosset, når kokosnødderne med de små farverige aber hele tiden bytter plads.
I kategorien voksenspil går førstepladsen til ’Timeout – Blue Edition’. Der en ny og opdateret udgave af det originale ’Timeout’, der løb med sejren i samme kategori i 2012. Timeout er et intenst quizspil, hvor betænkningstiden er ganske kort. Den konstante kamp mod uret kræver hurtige svar og evnen til at være hurtig på aftrækkeren, så man ikke mister for meget tid på sin elektroniske tidtager. Svarer man forkert, kan modstanderne tjene ekstra sekunder ved at svare rigtigt.
I 2021 introducerede Bog & idé kategorien ’Årets Nyhed’, hvor et helt nyt spil på markedet bliver kåret. I år går sejren til ’Vildkatten Paw Patrol’, som er en ny version af det allerede kendte spil ’Vildkatten’, der tidligere både i den klassiske form og i nye udgaver har vundet i kategorien Årets Børnespil.
Som de tidligere versioner gælder det om at finde de skarpe øjne frem og have hurtige reflekser, når de populære figurer fra tegneserien Paw Patrol skal findes først på den store spilleplade.
For at komme i betragtning som Årets Spil i de forskellige kategorier, sender spilproducenterne deres bud ind til test og udvælgelse hos Bog & idé. Det er ikke et krav, at spillet sælges i Bog & idé. Alle indsendte spil bliver vurderet af forbrugerpaneler svarende til de tre spilkategorier, så bedømmelserne bliver så troværdige som muligt. I testen tages der stilling til underholdningsværdi, hvorvidt det passer til målgruppen, om reglerne er til at forstå m.m. Forbrugerpanelerne tildeler herefter spillene point i de forskellige kategorier. Spillene med den størst samlede pointsum vinder.
Bog & idéBrætspilBørnefamilieBørnespilFamilieFamiliespilSpilprisVoksenspilÅrets spilÅrets spil 2022
For yderligere information kontakt:
Martin Kærgaard, Category Manager Spil/Legetøj
Telefon: 76 75 12 20
Marianne Lyngby PedersenAdm. direktørIndeks Retail A/S
Står til rådighed for udtalelser til indslag, interviews, artikler o.l., som har relevans for branchen, vores butikker og vores brand.
Læs mere om Årets Spil 2022
Information om Bog & idé
Bog & idé er Danmarks største boghandlerkæde med 115 butikker på landsplan samt webshoppen bog-ide.dk.
Kæden havde i 2021 en omsætning på 1,3 milliarder.
Bøger udgør knap halvdelen af forretningen, mens kontor- og trendvarer, brætspil, puslespil og lignende udgør resten.
Bog & idé er en frivillig kæde. Grundstenen blev lagt i 1969, men både navn og struktur har ændret sig meget siden.
Bog & idé er tilknyttet kædekontoret, Indeks Retail A/S, som også er kædekontor for hhv. BOGhandleren og Legekæden.
Følg pressemeddelelser fra Bog & idé
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Bog & idé
Hos Bog & idé eksploderer salget af engelske bøger2.6.2022 09:30:00 CEST | Pressemeddelelse
Bog & idé oplever en markant stigning i efterspørgslen på engelsksprogede bøger med en vækst på over 300%. Ifølge kæden selv skyldes det i høj grad de sociale mediers indflydelse på de unges læsevaner.
Bog & idé og Legekæden bidrager til Børns Vilkårs rekordindsamling19.4.2022 13:13:17 CEST | Pressemeddelelse
Igen i år har Børns Vilkår sat rekord med sin landsindsamling, og Bog & idé og Legekædens butikker har stået klar til at tage imod de mange indsamlingsbøtter.
Bog & idé og Legekæden åbner butikkerne for Børns Vilkårs Landsindsamling 202217.3.2022 13:08:16 CET | Pressemeddelelse
Landets mange Bog & idé- og Legekæden-butikker støtter op om Børns Vilkårs Landsindsamling søndag den 27. marts ved at holde søndagsåbent, så indsamlere i hele landet kan aflevere deres fyldte indsamlingsbøtter og få talt pengene op af butikkernes medarbejdere.
Corona har givet stigende efterspørgsel på læsehjælp: Bog & idé fordobler støtten til børn med læsevanskeligheder27.1.2022 06:00:00 CET | Pressemeddelelse
De mange hjemmeskoleforløb forårsaget af corona har givet forældre større indsigt i børnenes færdigheder, hvilket har fået efterspørgslen hos læseskolen Læseuniverset til at stige kraftigt. Bog & idé melder sig nu på banen med flere fripladser til læseudfordrede børn.
Bog & idé og Legekæden støtter Børns Vilkårs Landsindsamling 202218.1.2022 05:45:00 CET | Pressemeddelelse
Efter endnu et år hvor corona har påvirket børn og unges trivsel, melder både Bog & idé og Legekæden-butikkerne sig nu på banen til at tage imod indsamlingsbøtter, når Børns Vilkår søndag d. 27. marts samler ind til BørneTelefonen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022